**UMJESTO RIJEČI UREDNIKA**



**OD SLJEDEĆEG TJEDNA POČINJEM UČITI!**

**A VI?**

„Brate, lito je već gotovo!“ mota mi se stalno po glavi. Kupala se nisam, ali sam ležala i po cile dane bila na fejsu. Koga god pitam, svima je bilo isto.

Počinje opet ovaj „dosadni život“. Uh, kad se sitin slavlja na kraju školske godine. Tri miseca uživancije prošla su ko treptaj.

Prvi dan! Ma izgrlila sam sve žive, baš mi je nekako falilo sve to. Tila san se smijati petašima, ali san se na vrime sitila da san i ja onako zbunjeno izgledala.

Moje društvo je ostalo isto, bolje od najboljeg, a razred je pojačan s tri poklona. Lipo smo ih primili pa se nadan da im je dobro.

Eto, i ovi novi nastavnici mi se čine cool, nimalo slični pričama. Ko još viruje ljudima? Ah, ljudi pričaju i pričat će! Iako mi škola ponekad ide na živce, ima i dobrih trenutaka: slobodni satovi, odmori, stampedo na hodnicima. No mora se i učiti! Mislin da bi bija red da ove godine zapnem i stvarno ne posustanem u redovitom druženju s knjigom.

Ja sam odlučila, a vi? Sretno!

Sedmašice Paula i Nikolina