**Petaši o početku**

Uoči početka škole nisam dobro spavala, ujutro nisam mogla doručkovati. U školu sam išla s prijateljicom Filipom. S njom sam se osjećala sigurnije...Kad smo krenuli prema višim razredima, bila sam nekako ponosna da sam sad „velika“...Prvih dana smo bili malo nespretni jer se nismo snalazili u dugim hodnicima zajedno s onim još većim učenicima...Lijepo mi je u mom novom razredu, a prijatelje iz prošlog razreda i svoju učiteljicu Dijanu nikad neću zaboraviti.

Iva Roca, 5.c

Kad je zvono zazvonolo, svi smo krenuli u svoje učionice. Jato učenika se guralo kroz vrata i hol. Toliko su me gurali da sam mislila da ću pasti i da će me netko nogama izgaziti.

Ali nije to sve! Nismo znali u koju učionicu moramo ući. Srećom, došao je naš razrednik i poveo nas...

Valerija Čondić, 5.c

Prvi školski dan bio je drugačiji od onog što sam očekivala. Novi učenici, novi nastavnici, velika škola... Mislila sam da će biti teže, napornije, a zapravo je zabavnije nego u nižim razredima.

Dorja Grubelić, 5.c

3. 

Kad sam stigla u 5. razred, prepala sam se da će učitelji biti strogi, ali sam se prevarila. Brzo sam shvatila da su dobri i više se nisam bojala.

Ali nastradala sam u hodniku. Kad su veliki đaci izašli, pogodili su me laktom u zub te mi je ispao.Zato se sada mičem od njih da mi se opet nešto ne dogodi. Fali mi moja prva, najbolja učiteljica na svijetu. Sve bih dala da sam ponovno kod učiteljice Nataše.

Filipa Bolanča, 5a

Kad smo ušli u razred, prvo sam se malo bojao, ali nakon deset minuta razgovora s razrednicom skužio sam da je dobra i draga...Nakon upoznavanja objasnila nam je razredna pravila. Meni su ta pravila bila u redu dok su neki ponavljali:“Zašto? Zašto?“

U crkvi nam je svećenik dao podršku. Misa je bila lijepa.

Marino Čolić, 5.a

Bila sam tužna jer sam napustila svoju najbolju učiteljicu Katicu. Osjećala sam se preplašeno jer mi je sve novo. Sada mi je razrednica Marija Fridrich. Jako je dobra. Trudit ću se da i ja i dalje budem dobra.

Anđela Bura, 5.a