**MASLINA**

Budim se, oko mene zelena polja, odrasle biljke poput nebodera. Samo sam ja malena, samo ja još nemam stanara u svojim krošnjama. Tek sam proklijala, a već razmišljam o bijegu u visine. Voljela bih biti odrasla poput čovjeka, a letjeti kao ptica. Plavo nebo i oblaci – ciljevi kojima stremim, ali sam još premlada za to. Kažu da za sve postoji vrijeme. Doći će vrijeme kad će moje grane dotaknuti nebo. Zasad ću uživati u bezbrižnosti mladosti, zadovoljiti se visinom djeteta i biti zahvalna na miru u kojem živim.



Berba. Ljudi beru plodove s moje braće i setara. Viču, pjevaju i uzimaju, samo uzimaju! Dolaze do mene, obuzima me strah. Stariji čovjek pregledava moje grane. Nježno me zalijeva vodom iz stare kante i miluje moje mlade listove. Ahhh, dobar osjećaj!

Jedva čekam da narastu i moji plodovi, da mogu zahvaliti svom dobročinitelju. Sve u svoje vrijeme!

Stella Novković, 7.r.